HU
L 121/136
Az Európai Unió Hivatalos Lapja
2023.5.5.
VIII.
MELLÉKLET
A FAANYAGOKRA VONATKOZÓ GUYANAI JOGSZERŰSÉG-IGAZOLÁSI RENDSZER (GTLAS) MŰKÖDŐKÉPESSÉGÉNEK ÉRTÉKELÉSÉRE SZOLGÁLÓ KRITÉRIUMOK
ELŐZMÉNYEK El kell végezni a GTLAS közös független technikai értékelését, mielőtt elkezdődik az Unióba exportálandó faanyagok FLEGT-engedélyezése.
Ez a közös technikai értékelés a teljes rendszert felméri annak érdekében, hogy meghatározzák, megfelelő mechanizmusok biztosítják-e a GTLAS működését és azt, hogy a GTLAS a gyakorlatban is a tervek szerint teljesít.
Az értékelés során áttekintik a rendszer leírását, kiemelt figyelmet fordítva e megállapodás hatálybalépése után végrehajtott módosításaira.
A független technikai értékelés feladatmeghatározását a Felek a nyomonkövetési és felülvizsgálati vegyes bizottság (vegyes bizottság; JMRC) keretében közösen hagyják jóvá.
A független technikai értékelés az alábbiakra vonatkozik: –
a jogszerűség meghatározása, amely felsorolja azokat a guyanai jogszabályokat, amelyeknek eleget kell tenni ahhoz, hogy az engedélyt kiadják;
–
az ellátási lánc ellenőrzése a fatermékeknek az erdőtől a kivitel vagy a belföldi értékesítés helyéig, illetve a behozatal helyétől a kivitel vagy a belföldi értékesítés helyéig történő nyomon követése érdekében;
–
az igazolási eljárások a jogszerűség meghatározásában foglalt minden elemnek való megfelelés megállapítása és az ellátási lánc ellenőrzése érdekében;
–
a kiviteli igazolások és a FLEGT-engedélyek kibocsátására irányuló eljárások; és
–
a független ellenőrzés annak biztosítására, hogy a rendszer előírásszerűen működik.
A más megállapodásokkal kapcsolatos tapasztalatok alapján a GTLAS értékelése fokozatos és ismétlődő megközelítés szerint történik, amelynek során a GTLAS-nek az értékelés során azonosított gyengeségeit és a GTLAS-nak való meg nem felelés eseteit – korrekciós intézkedések tervezett végrehajtásával – fokozatosan kiküszöbölik.
1.
A JOGSZERŰSÉG MEGHATÁROZÁSA A jogszerűen előállított fatermék fogalommeghatározása Guyana hatályos jogi keretén alapul, amely a következőkre terjed ki: –
Kitermelési jogok: az erdészeti koncessziók odaítélése és a fakitermelési jogok megadása a jogszabályban meghatározott határok között.
–
Erdészeti műveletek: az erdőgazdálkodásra és az erdészeti műveletekre vonatkozó jogszabályi követelményeknek való megfelelés, ideértve a vonatkozó környezetvédelmi és társadalombiztosítási jogszabályokat is.
–
Illetékek és adók: a fakitermeléssel és a faanyagok kereskedelmével közvetlenül összefüggő adókra, licencdíjakra és illetékekre (vagy más, korrigált bevételeken alapuló rendszerre) vonatkozó jogszabályi követelményeknek való megfelelés.
–
Egyéb felhasználók: lehetőség szerint más felek földterületre vagy más erőforrásokra vonatkozó bérleti jogának vagy egyéb használati jogának a tiszteletben tartása, amely jogot a fakitermelési jog érinthet.
–
Kereskedelem és vámok: kereskedelmi és vámeljárásokkal kapcsolatos jogszabályi követelményeknek való megfelelés.
Fő kérdések: 1.1.
A jogszerűség meghatározása pontosan megjelöli a jogszabályi követelményeket?
1.2.
Meghatározták azokat az elveket, kritériumokat és mutatókat, amelyek alapján ellenőrizni lehet a jogszerűség meghatározása minden egyes elemének való megfelelést?